**ΦΟΡΟΛΟΓΗΣΗ ΕΛΕΥΘΕΡΩΝ ΕΠΑΓΓΕΛΜΑΤΙΩΝ**

**ΚΑΝΟΝΑΣ**

Η ελάχιστη αμοιβή προσδιορίζεται ως εξής:

1. Η ελάχιστη αμοιβή δεν μπορεί να υπολείπεται του μεγαλύτερου μεταξύ:

α) του ελάχιστου (βασικού) μισθού προσαυξημένου κατά 10% για κάθε 3 χρόνια εργασίας ως αυτοαπασχολούμενος, μετά τα 3 πρώτα έτη και

β) του ανώτερου ετήσιου μισθού (έως 30.000 ευρώ) που ο ελεύθερος επαγγελματίας καταβάλλει στο προσωπικό του

2.Η ελάχιστη αμοιβή, όπως αυτή προσδιορίζεται πιο πάνω, προσαυξάνεται με 2 τρόπους, σωρευτικά:

Α. με ένα ποσό ίσο με το 10% του ετήσιου κόστους μισθοδοσίας (μισθός, εργοδοτικές εισφορές, παροχές σε είδος) του προσωπικού που ο αυτοαπασχολούμενος απασχολεί στην επιχείρησή του, με ανώτατο όριο τις 15.000€.

Β. με ένα συντελεστή όταν ο ετήσιος τζίρος του αυτοαπασχολούμενου είναι σημαντικά μεγαλύτερος από το μέσο όρου του ετήσιου τζίρου του ΚΑΔ:

• 35% για όσους ο ετήσιος τζίρος είναι μεγαλύτερος του 100% του μέσου όρου του ετήσιου τζίρου του ΚΑΔ των μεγαλύτερων εσόδων

• 70% για όσους ο ετήσιος τζίρος είναι μεγαλύτερος του 150% του μέσου όρου του ετήσιου τζίρου του ΚΑΔ των μεγαλύτερων εσόδων

• 100% για όσους ο ετήσιος τζίρος είναι μεγαλύτερος του 200% του μέσου όρου του ετήσιου τζίρου του ΚΑΔ των μεγαλύτερων εσόδων, με ανώτατο όριο τις 50.000 ευρώ.

**Εξετάζουμε περιπτώσεις προσαύξησης αυτοαπασχολουμένου χωρίς προσωπικό και με προσωπικό**

**Αυτοαπασχολούμενος χωρίς προσωπικό**

* Ελεύθερος επαγγελματίας άνω των 6 ετών χωρίς προσωπικό ελάχιστο εισόδημα **10.920,00**= (780\*14)
* Ελεύθερος επαγγελματίας με 9 χρόνια 3 τριετίες χωρίς προσωπικό, προσαύξηση 10% η τριετία άρα ελάχιστο δηλωθέν 10.920,00\*(+30%)=**14.196,00**
* Ελεύθερος επαγγελματίας άνω 9 ετών με τζίρο και προσαύξηση τζίρου 35% το εισόδημα διαμορφώνεται από τα 14.196,00\*35%= **19.164,60**

**Αυτοαπασχολούμενος με προσωπικό**

* Ελεύθερος επαγγελματίας που απασχολεί εργαζόμενο με κόστος 22.000,00 θα πρέπει να δηλώσει ελάχιστο εισόδημα 22.000,00\*(+10%)=**24.200,00**